187 



Regel skal dog de yngre holde sig til lavere Vand end 

 de ældre. Det synes, som den paa de mindre Dybder 

 ynder haard Bund med Plantevækst, mellem hvilken den 

 skjuler sig, og hvor den er lidet synlig paa Grund af sin 

 marmorerede Tegning og sine tanglignende Vedhæng. 



Dens Legetid falder i Sommermaanederne. Æggene 

 er forenet til mægtige Baand, en halv Snes Meter 

 lange, femten til femogfyrretyve Centimeter brede og 

 kun tre Millimeter tykke, i hvilke et uhyre Antal Æg 

 (over en Million) ligger tæt presset sammen i et enkelt 

 Lag, omgivet af Slim. Ægbaandets Farve er først graa- 

 violet, senere mørkere. Disse mærkelige Ægbaand driver 

 frit i Vandet og er hos os enkelte Gange fundet i Skage- 

 rak. Undertiden skal enkeltvis svævende Æg kunne findes. 

 Ungerne gennemløber en højst mærkværdig Række Om- 

 dannelser og er endnu ved en Længde af otte Centimeter 

 fundet fritsvømmende i Vandskorpen. Senere synes Hav- 



IT" 



Fig. 93. Ha\ 



ra Feddersen). 



tasken ikke at egne sig for pelagisk Levevis, og rimelig- 

 vis tilbringer den sin meste Tid skjult paa Bunden. Dens 

 Føde bestaar af Fisk, som den vistnok lokker til sig med 

 de Hudflige, som de bevægelige Rygfinnestraaler bærer; 

 at det ogsaa til Tider gaar ud over Edderfugle og andre 

 Dykænder, som kommer den for nær, er sikkert nok, og 

 dens Gab kan rumme disse saavel som brede Rokker. 

 For ikke at skræmme sit Bytte flytter den sig paa Bunden 

 ikke ved Svømmebevægelser, men ved kravlende Bevægel- 

 ser med Bugfinnerne. Hos os finder den ingen Anvendelse, 

 men i Italien bruges den, og røget skal den være god. 



